กัดสีผม ดูแลผมสีขาว รักษาสุขภาพผม กัดสีโคนผม แก้ปัญหาที่พบบ่อย Tone สีผม รวบรวมอุปกรณ์
ก่อนจะกัดสีผม ต้องทดสอบ 2 แบบ คือ patch test กับ strand test โดย patch test ใช้ทดสอบให้แน่ใจว่าคุณจะไม่แพ้ส่วนผสมของสารกัดสีผม ส่วน strand test เพื่อให้รู้ว่ากัดสีแล้วต้องทิ้งไว้นานแค่ไหน  เวลาจะทำ patch test ให้ผสมส่วนผสมที่จะใช้กัดสีผมจริงมานิดหน่อย แล้วเอาไปแต้มหลังใบหู ทิ้งไว้ 30 นาที จากนั้นเช็ดส่วนเกินออก แล้วอย่าไปแตะต้องหรือทำให้เปียก อย่างน้อย 48 ชั่วโมงขึ้นไป ถ้าผ่านไปด้วยดี ไม่มีอาการแพ้ ก็ลงมือกัดสีผมได้เลย ส่วนเวลาทำ strand test ให้ผสมส่วนผสมที่จะใช้กัดสีผมจริงมานิดหน่อย แล้วลงที่ปอยผมเล็กๆ จากนั้นเช็คสีทุก 5 - 10 นาที จนได้โทนที่ต้องการ อย่าลืมจำไว้ด้วย ว่าใช้เวลานานแค่ไหนถึงได้สีที่ต้องการ จะได้กะถูกเวลากัดสีทั้งหัว อีกเรื่องที่ต้องคำนึงถึงตอนทำ strand test ก็คือผมแห้งเสียไหม หลังสระและลงครีมนวดแล้ว ถ้าผมแห้งเสียเป็นพิเศษ ให้เปลี่ยนไปใช้ developer ที่ volume ต่ำๆ หรือค่อยๆ กัดสีผมไป (เช่น ทยอยกัดสีไปหลายๆ อาทิตย์ แทนการกัดสีทีเดียว)  ถ้าจะเลือกการทดสอบเดียว ให้ทำ patch test เพราะถ้าแพ้หนักอาจถึงตายได้ ใส่เสื้อผ้าเก่าหน่อย หรือชุดที่เปื้อนได้ไม่เป็นไร จากนั้นเอาผ้าขนหนูคลุมไหล่ อย่าลืมเตรียมผ้าไว้สักตั้งด้วย เผื่อน้ำยากัดสีเลอะเทอะ สุดท้ายคือต้องสวมถุงมือ ถุงมือถือว่าสำคัญมากเวลาจะกัดสีผม เพราะไม่งั้นสารเคมีจะกัดผิวได้ ให้ใช้ช้อนพลาสติกเท่านั้น ตักหรือเทผงกัดสีผมเท่าที่ต้องการลงในชามผสม ปกติที่ฉลากจะบอกวิธีใช้และสัดส่วนที่แนะนำอยู่แล้ว ก็อ่านแล้วทำไปตามนั้น ถ้าไม่มีสัดส่วนแนะนำไว้ ให้ผสมผงกัดสีกับ developer ในสัดส่วน 1:1 โดยตักผงกัดสี 1 scoop และ developer อีก 1 scoop จากนั้นผสมให้เข้ากัน ใส่ developer ในปริมาณที่ถูกต้อง แล้วคนผสมด้วยช้อนพลาสติก ให้ออกมาข้นเหนียว ครีมมี่ ถ้าฉลากไม่ได้แนะนำสัดส่วนอื่น ต้องผสม developer กับผงกัดสีผมในสัดส่วน 1:1 เสมอ คือผงกัดสีผมกับ developer อย่างละ 1 ช้อน พอผงกัดสีผมกับ developer เข้ากันดีแล้ว ให้เติม red gold corrector ลงไป ตามวิธีการข้างฉลาก ใช้แปรงย้อมผมทาส่วนผสมที่ผมจากปลายผมไปหาโคน โดยเว้นระยะห่างจากโคนผมไว้ประมาณ 1 นิ้ว (2.5 ซม.) โคนผมจะสีอ่อนจางเร็วกว่าส่วนอื่น เพราะอยู่ใกล้หนังหัวอุ่นๆ ที่สุด เพราะแบบนี้ถึงต้องค่อยย้อนกลับมากัดสีโคนผมสุดท้าย  ถ้าผมไม่ได้สั้นมาก ก็ต้องเอากิ๊บติดผมส่วนที่ยังไม่กัดสีไว้ก่อน ให้กัดสีผมจากด้านหลังมาด้านหน้า รอ 24 ชั่วโมงขึ้นไป แล้วค่อยสระผมที่กัดสีเสร็จ เพราะยิ่งผมเหนียวมันแค่ไหน ก็ยิ่งดี เพราะน้ำมันผมตามธรรมชาติจะช่วยลดผมแห้งเสียและอาการระคายเคืองหนังศีรษะหลังกัดสี พอลงส่วนผสมที่ผมและที่โคนผมเรียบร้อยแล้ว ให้เช็คว่าผมชุ่ม ส่วนผสมซึมซาบดีหรือยัง   วิธีเช็คง่ายๆ คือลองขยี้ผมหาส่วนที่รู้สึกว่าแห้งกว่าจุดอื่น เจอแล้วให้ลงส่วนผสมและขยี้เพิ่ม อย่าลืมเอากระจกส่องหลังหัวดูด้วย หรือจะใช้หมวกอาบน้ำแทนก็ได้  ระหว่างกัดสีผมแล้วรอ หนังหัวอาจจะคันหรือแสบบ้าง ซึ่งถือว่าปกติ ถ้าแสบคันจนผิดปกติหรือทนไม่ไหว ให้แกะห่อพลาสติกออก แล้วสระล้างน้ำยากัดสีผมออก ถึงผมจะยังไม่ขาวได้ที่ ก็เอาไว้กัดสีใหม่วันหลัง ด้วย developer ที่ volume ต่ำกว่านี้ ในอีก 2 อาทิตย์จะดีกว่า แต่ต้องเช็คว่าผมและหนังศีรษะแข็งแรงดีแล้วด้วย อดใจอย่าเพิ่งใช้ความร้อนจัดแต่งทรง เพราะจะทำให้ผมร่วงเยอะ พอผ่านไป 15 นาทีให้เช็คปอยผมว่ากัดสีออกมาเป็นยังไงบ้าง โดยใช้สเปรย์ฉีดน้ำใส่ผมปอยเล็กๆ แล้วเอาผ้าเช็ดส่วนผสมออก ให้เห็นสีผมชัดเจน  ถ้าสีผมยังเข้มอยู่ ให้ลงน้ำยาเพิ่ม ห่อผม แล้วทิ้งไว้อีก 10 นาที คอยเช็คสีผมเรื่อยๆ ทุก 10 นาที จนผมกลายเป็นสีขาวเหลือง เพราะอาจทำให้ผมขาดและ/หรือร่วงได้ ยากัดสีผมแรงมาก ทำผมละลายได้เลย เพราะงั้นต้องใช้อย่างระวัง แกะพลาสติกออก แล้วเปิดน้ำเย็นราดหัวจนไม่เหลือยากัดสีผมตกค้าง จากนั้นสระผม ลงครีมนวด ล้างออกตามปกติ แล้วใช้ผ้าขนหนูสะอาดบีบน้ำส่วนเกินออก  ตอนนี้จะได้ผมสีบลอนด์ คือขาวออกเหลือง แต่ถ้าออกมาเหลืองสด ก็ต้อง toning ต่อไป ถ้าได้ผมสีส้มหรือยังเข้มอยู่ อาจจะต้องกัดสีซ้ำก่อน toning แต่เพื่อสุขภาพผมอันดี ให้รอประมาณ 2 อาทิตย์ก่อน ถ้าโคนผมสว่างก็จุดอื่น ก็ไม่ต้องกัดสีให้ถึงโคน แค่กัดสีเฉพาะปลายผมและจุดที่ยังสีเข้ม กว่าจะกัดสีผมเสร็จ บางคนก็ต้องใช้เวลาหลายอาทิตย์ ถ้าผมค่อนข้างหนาและแข็ง อาจจะต้องทำซ้ำถึง 5 ครั้งเลย ผมขาวบอบบาง เสียหายง่ายมาก ถึงจะสุขภาพผมปกติก็เถอะ เพราะงั้นต้องดูแลเส้นผมให้ดีที่สุด ถ้ารู้สึกว่าผมแห้ง ก็อย่าเพิ่งสระด้วยแชมพู และอย่าหวีแรงหรือบ่อยเกินไป รวมถึงหนีบผมตรงหรือม้วนผมด้วย  พยายามปล่อยให้ผมแห้งเองเป็นส่วนใหญ่ ถ้าต้องใช้ไดร์เป่าจริงๆ ให้ใช้ลมเย็นสุด พยายามหลีกเลี่ยงการแต่งทรงด้วยความร้อน หรือการเปลี่ยนแปลงลักษณะเส้นผมตามธรรมชาติให้มากที่สุด เพราะจะทำผมแห้ง ขาด เสีย หรือร่วงได้ สุดท้ายอาจเหลือแค่ตอผมยาวประมาณ 1 - 2 นิ้ว (2.5 - 5 ซม.) ได้  ถ้าจำเป็นต้องหนีบผมตรงจริงๆ ให้ใช้ไดร์กับแปรงกลมแทนที่หนีบหรือรีดผม  ใช้หวีซี่ห่าง ผู้เชี่ยวชาญส่วนใหญ่แนะนำว่าให้สระผมแค่อาทิตย์ละ 1 ครั้งพอหลังกัดสีผม เพราะแชมพูจะทำให้ผมสูญเสียน้ำมันตามธรรมชาติ ซึ่งเป็นสิ่งที่จำเป็นมากต่อผมที่กัดสีมา  ถ้าออกกำลังกายเป็นประจำ เหงื่อออกบ่อย หรือใช้ผลิตภัณฑ์จัดแต่งทรงผมเยอะ ก็อนุโลมให้เพิ่มเป็นสระผม 2 ครั้งต่ออาทิตย์ หรือใช้ dry shampoo แทน อย่าเช็ดผมหลังสระ ให้ใช้ผ้าซับแล้วบีบเบาๆ ให้ผมแห้งแทน อย่าเอาผ้าขยี้ผมแรงๆ เพราะเป็นพฤติกรรมทำร้ายเส้นผม ต้องใช้ผลิตภัณฑ์สำหรับผมที่กัดสีหรือผมแห้งเสียโดยเฉพาะ เช่น แชมพู toning สีม่วง และครีมนวดเข้มข้น อย่าพยายามใช้ผลิตภัณฑ์เน้นเพิ่ม volume ให้ผม เพราะจะทำผมแห้งได้ ถ้าผมได้น้ำมันในชนิดและปริมาณที่เหมาะสม จะทำให้ดูนุ่มสลวย ไม่ชี้ฟู บางคนก็ว่าใช้น้ำมันมะพร้าวบริสุทธิ์แล้วผมหายชี้ฟู ดีพอๆ กับครีมนวดเลย ให้ซื้อ (หรือผสม) ทรีตเม้นท์ผมแบบล้ำลึกจากร้านทำผมหรือเคาน์เตอร์แบรนด์ อย่าไปซื้อยี่ห้อถูกๆ ตามร้านที่ขายทั้งยาและเครื่องสำอาง เพราะอาจจะแค่เคลือบเส้นผมไว้เฉยๆ สุดท้ายเลยเหนียวเหนอะ หนักผมเปล่าๆ ต้องหมั่นลง toner ซ้ำให้ผมยังเป็นสีขาวอยู่ เช่น ทุก 1 - 2 อาทิตย์ อย่าง toning shampoo ก็ช่วยลดภาระการซื้อและใช้ toner ได้เหมือนกัน ถ้าอยากกัดสีผม ผมต้องแข็งแรงสุขภาพดีมากๆ เพราะงั้นอย่างน้อย 1 อาทิตย์ (หลายอาทิตย์ได้ยิ่งดี) ก่อนกัดสีผม ต้องห้ามใช้หรือทำอะไรที่ทำร้ายเส้นผม โดยเฉพาะการใช้ความร้อนและสารเคมี ถ้ารู้สึกว่าผมแห้งเสีย ก็ต้องบำรุงให้กลับมาสุขภาพดีแล้วค่อยกัดสี โดยใช้ทรีตเม้นท์หรือครีมนวดสูตรเข้มข้น งดใช้ไดร์เป่าหลังสระผม รวมถึงอุปกรณ์และผลิตภัณฑ์จัดแต่งทรงผมต่างๆ จะกัดสีผมได้ผลดี ถ้าสุขภาพผมแข็งแรงแต่แรก ไม่ได้ย้อมผม ดัดผม ยืดผม หรืออื่นๆ ที่ต้องใช้สารเคมี  ปกติช่างมืออาชีพจะแนะนำให้รออย่างน้อย 2 อาทิตย์หลังใช้สารเคมีกับผม แต่จะช้าหรือเร็วกว่านั้นก็แล้วแต่สภาพผมของคุณ ทั้งสัมผัสและดูด้วยตา  ถ้าย้อมผมแล้วดูโอเค จับก็นิ่ม แข็งแรงดี ก็รอสัก 2 อาทิตย์ จากนั้นก็กัดสีผมได้เลย ให้ถูมือวอร์มน้ำมันมะพร้าวบริสุทธิ์ แล้วเอาไปขยี้ผมและหนังศีรษะ เวลากัดสีผมก็ไม่ต้องล้างออก  ถ้าเป็นไปได้ ให้หมักผมด้วยน้ำมันมะพร้าวไว้ข้ามคืน แล้วค่อยกัดสี บางคนก็ว่าน้ำมันมะพร้าวช่วยให้กัดสีเห็นผลยิ่งขึ้น แต่ยังไม่มีหลักฐานรับรอง น้ำมันมะพร้าวประกอบด้วยโมเลกุลที่เล็กมากจนแทรกซึมเข้าไปในเส้นผมได้ เลยเหมาะจะใช้บำรุงผม นอกจากใช้แทนมอยส์เจอไรเซอร์แล้ว น้ำมันมะพร้าวยังมีอีกหลายสรรพคุณ เช่น ทำให้ผมนุ่มเงางาม ช่วยขจัดรังแค และกระตุ้นการงอกของเส้นผมด้วย เลือกที่ช่วยบำรุงเส้นผมแต่ไม่ทำผมมันเหนียว หรือสูญเสียน้ำมันผมตามธรรมชาติไป ทางที่ดีให้เลือกผลิตภัณฑ์สำหรับผม "ธรรมดา" เพราะชำระล้างแบบไม่กำจัดน้ำมันตามธรรมชาติ ถ้าติดเรื่องงบ เดี๋ยวนี้ตามร้านที่ขายยาและเครื่องสำอางก็มีแชมพูแบรนด์ดังๆ ดีๆ มาลดราคากันอยู่ตลอด  มองหาผลิตภัณฑ์ที่เขียนว่าค่า pH ต่ำ มีน้ำมัน (อาร์แกน อะโวคาโด หรือมะกอก), glycerin, glyceryl stearate, propylene glycol, sodium lactate, sodium PCA และแอลกอฮอล์ที่ขึ้นต้นด้วย “c” หรือ “s”  อย่าเลือกผลิตภัณฑ์ที่ใส่น้ำหอมเยอะๆ หรือใช้แอลกอฮอล์ที่ชื่อมีคำว่า “prop” เขียนว่ามี sulfates และผลิตภัณฑ์ที่อ้างว่าช่วยเพิ่มวอลลุ่มให้ผม ว่าเป็นประเภทไหน เช่น ถ้าเน้นยกโคนผม ให้ผมหนามีวอลลุ่ม ก็มักทำผมแห้งเสีย ต้องเลือกแชมพูกับยานวดที่บำรุงหรือเพิ่มความชุ่มชื้นให้ผมเท่านั้น อย่าใช้ไดร์เป่าผม ที่หนีบผม หรือแกนม้วนผม เพราะจะทำให้ต่อมรากผมเสียหายหรืออ่อนแอ พอสระผมแล้วอย่าเช็ดผมแรงๆ ให้ใช้ผ้าขนหนูบีบน้ำออกจากผมเบาๆ  ถ้าจำเป็นต้องเช็ดผมจริงๆ ให้เลือกผ้าไมโครไฟเบอร์ เพราะไม่ทำร้ายผม แถมผมไม่ชี้ฟูด้วย ถ้าจำเป็นต้องจัดแต่งทรงผมจริงๆ ก็อย่าใช้ความร้อนในการหนีบหรือม้วนผม ลอง search ว่า “จัดทรง ไม่ใช้ความร้อน” ดู รับรองมีให้เลือกหลายวิธี พยายามกัดสีทันทีเมื่อสีโคนผมโผล่มาเกิน 1 นิ้ว (2.5 ซม.) สีผมจะได้ขาวสว่างทั้งหัวอยู่เสมอ  ถ้าโคนผมยาวดำเกินไป จะกัดสียาก อาจจะเด่นออกมาจากผมที่เหลือ ปกติผมจะยาวประมาณเดือนละ 0.5 นิ้ว (1 ซม. กว่าๆ) เพราะงั้นแปลว่าต้องกัดสีโคนผมทุก 2 เดือน ขั้นตอนจะเหมือนกันกับตอนกัดสีผมทั้งหัว คือผสมผงกัดสีผมกับ developer ในสัดส่วน 1:1 แล้วเติม red gold corrector ตามคำแนะนำที่ฉลาก ใช้แปรงย้อมผมทาน้ำยาที่โคนผม ให้เลยมาส่วนที่ยังขาวอยู่นิดหน่อยก็ได้ แต่อย่าเกินมามากเกินไป สีจะโดด  อย่ากัดสีเยอะหรือนานเกินไป ถ้าผมคุณหนาหรือยาว อาจจะต้องติดกิ๊บไม่ให้ผมส่วนอื่นมาเกะกะ แต่ถึงผมสั้น ถ้าติดกิ๊บไว้ก็จะสังเกตได้ชัดเจน ว่าตรงไหนกัดสีโคนแล้ว ถ้าตรงไหนเข้าถึงยาก ให้เขี่ยด้วยปลายแหลมของแปรงย้อมผม น้ำยาจะได้ทั่วถึง เช่น เขี่ยให้โคนผมพลิกไปมา แล้วลงน้ำยาที่อีกด้าน ก่อนจะกัดสีปอยอื่นต่อไป พอผ่านไปได้ 15 นาที ให้เช็คว่าสีผมไม่อ่อนเกินไป หลังจากนั้นให้เช็คทุก 10 นาที จนได้สีผมเสมอกันทั้งหัว เปิดน้ำเย็นราดหัวล้างน้ำยากัดสีผม จากนั้นสระผมและลงครีมนวดตามปกติ สุดท้ายใช้ผ้าสะอาดบีบผมเบาๆ กำจัดน้ำส่วนเกิน ก็เหมือนตอน toning ทั้งหัว คือให้เตรียม toner แล้วทาตามโคนผมด้วยแปรง  ถ้ามีจุดอื่นน่าจะ tone ด้วย ก็ให้เริ่มจากโคนผมที่สีเริ่มเหลืองก่อน แล้วขยับขยายลงมา ต้องหมั่นเช็คสีผมทุก 10 นาที ไม่งั้นผมจะกลายเป็นสีฟ้า เงิน หรือม่วงได้ เปิดน้ำเย็นราดหัว จากนั้นสระผมลงครีมนวดตามปกติ สุดท้ายใช้ผ้าสะอาดบีบผมเบาๆ กำจัดน้ำส่วนเกิน แล้วปล่อยให้ผมแห้งเอง ถ้าทำไปเรื่อยๆ แล้วพบว่าน้ำยากัดสีผมไม่พอจะใช้ทั้งหัว ก็อย่าเพิ่งทำอะไรไม่ถูก  ถ้าน้ำยากัดสีหมดกะทันหัน แต่ยังเหลือวัตถุดิบที่ยังไม่ผสม ก็ให้รีบผสมซะแล้วทาต่อ รับรองใช้เวลาไม่เกิน 2 - 3 นาที แต่ถ้าหมดแบบต้องไปหาซื้อ ก็กัดสีไปเท่าที่มีก่อน (แล้วทิ้งไว้จนผมเป็นสีขาวเหลือง หรือจนกว่าจะครบ 50 นาที แล้วแต่ว่าอย่างไหนมาก่อน) พอสะดวกค่อยหาซื้อวัตถุดิบมาผสมเพิ่ม แล้วกัดสีผมส่วนที่เหลือต่อ ถ้าใส่เสื้อผ้าเก่าและคลุมด้วยผ้าขนหนูไว้แล้ว แต่ยังมีเหตุให้อะไรที่จะเก็บไว้เลอะหรือด่างจนได้ ก็ลองกำจัดคราบด้วยวิธีต่อไปนี้ดู  เอาสำลีก้อนชุบเหล้าสีใส เช่น จินหรือวอดก้า เอาไปเช็ดคราบและบริเวณโดยรอบ เพื่อให้สีของผ้าลามมายังจุดที่ถูกกัดสี ถูไปเรื่อยๆ จนสีกลบรอยด่างทั้งหมด ล้างด้วยน้ำเย็นจัด ถ้าไม่ได้ผล ให้ตัดใจกัดสีผ้าทั้งผืนตามสีที่ต้องการ ถ้ากัดสีผม 50 นาทีแล้วยังไม่ได้สีขาวเหลือง ก็อย่าเพิ่งเครียด เป็นเรื่องปกติสำหรับคนที่ผมสีเข้มมากและ/หรือสีติดยาก อาจต้องทำซ้ำอีก 2 - 3 รอบถึงจะได้สีผมที่ต้องการ  ถ้าต้องกัดสีผม 2 - 3 ครั้งกว่าจะขาวเหลือง ต้องเว้นช่วงสัก 2 อาทิตย์ขึ้นไปในการกัดสีผมแต่ละครั้ง กัดสีผมแล้วต้องคอยสำรวจสภาพผม ถ้าผมแห้งเสียมาก ก็ต้องรอนานกว่านั้นถึงจะกัดซ้ำได้ ต้องบำรุงจนผมกลับมานุ่มสวยสุขภาพดีซะก่อน ไม่งั้นผมจะขาดเสียหรือผมร่วงได้ พอกัดสีโคนผมเพิ่มเติม 2 - 3 ครั้ง อาจจะเจอผมบางจุดสีเหลืองขึ้นมาเป็นแถบๆ ต่างเฉดกันได้  แก้ได้โดยทาน้ำยากัดสีนิดหน่อยบริเวณนั้น แล้วทิ้งไว้หลายนาทีหน่อย จนสีออกมาใกล้เคียงกับผมส่วนอื่น พอ tone สีผมแล้ว จะแทบไม่สังเกตเห็นแถบสีที่ว่าเลย พอกัดสีแล้ว ก็ถึงเวลามา tone หรือปรับสีผมให้ออกมาเป็นสีขาวโทนที่คุณต้องการ ซึ่งก็เหมือนขั้นตอนการกัดสีผม คือควรสวมเสื้อผ้าที่ไม่ใช้แล้ว เปื้อนได้ และถุงมือ เตรียมผ้าขนหนูไว้สักตั้ง เผื่อเลอะเทอะ และผมต้องแห้งตอนเริ่ม toning คุณจะ tone สีผมทันทีหลังกัดสีก็ได้ (แต่ต้องล้างยากัดสีผมให้สะอาดก่อนนะ!) ที่สำคัญคือต้องคอย tone สีผมทุก 1 - 2 อาทิตย์ให้ยังเป็นสีขาวอยู่ ถ้า toner เป็นแบบผสมมาแล้วพร้อมใช้ ก็ข้ามขั้นตอนนี้ไปได้เลย ให้ผสม toner กับ developer ในชามพลาสติกสะอาดๆ ตามคำแนะนำที่ฉลาก  สัดส่วนปกติของ toner กับ developer คือ 1:2 ใช้แปรงย้อมผมทา toner ให้ทั่ว วิธีเดียวกับที่ลงน้ำยากัดสีผมนั่นแหละ (คือจากปลายผมมาโคนผม จากหลังไปหน้า) เอามือสางผม ให้แน่ใจว่า toner ซึมเข้าไปทั่วถึง  ใช้กระจกช่วยส่องหลังหัว ว่า toner ทั่วถึงแล้ว ทิ้งไว้ให้ toner ซึมซาบ ตามระยะเวลาที่กำหนดไว้บนฉลาก ซึ่งก็แล้วแต่ความแรงของ toner และสีที่ต้องการ บางทีแค่ 10 นาทีก็ขาวสวยสมใจแล้ว แล้วแต่ชนิด toner ที่ใช้ และผลของการกัดสีผม ว่าออกมาเข้มหรืออ่อนแค่ไหน toner อาจเห็นผลช้าหรือเร็วกว่าที่คาด หมั่นเช็คสีผมทุก 10 นาที ผมจะได้ไม่ออกมาฟ้าเชียว โดยลองใช้ผ้าขนหนูเช็ด toner จากผมปอยเล็กๆ ดู จะได้พอเห็นภาพว่าสีผมของทั้งหัวจะออกมาเป็นยังไง ถ้ายังไม่ได้สีที่ต้องการ ให้ลง toner ซ้ำที่ผมปอยนั้น แล้วเอากลับเข้าพลาสติกหรือหมวกอาบน้ำ เปิดน้ำเย็นราดหัว จนไม่เหลือคราบ toner จากนั้นสระผมและใส่ครีมนวดตามปกติ สุดท้ายอย่าเช็ด ให้ใช้ผ้าสะอาดบีบน้ำให้ผมแห้ง รอจนผมแห้งเอง แต่ถ้าใจร้อนหรือรำคาญ ก็ใช้ไดร์เป่าได้ แต่ต้องปรับเย็นสุด พอกัดสีผมและ toning เสร็จแล้ว ก็จะได้ผมสีขาวสว่างเงางามสมใจ ถ้ามีจุดไหนพลาดไป ให้รอ 2 - 3 วันแล้วค่อยทำทุกขั้นตอนซ้ำกับผมปอยนั้น บางทียาย้อมผมตามร้านแบบขายทั้งยาและเครื่องสำอางที่มีสาขาทั่วไปอาจจะถูกกว่า แต่ก็คุณภาพไม่ดีเท่าที่ขายตามร้านทำผมโดยเฉพาะหรือเคาน์เตอร์แบรนด์ เพราะจะได้อุปกรณ์และผลิตภัณฑ์ต่างๆ ที่ดีมีคุณภาพ เหมือนที่ช่างมืออาชีพใช้ อีกทีคือสอบถามช่างทำผมประจำตัวนั่นแหละ เพราะช่างจะแนะนำได้ แถมร้านทำผมส่วนใหญ่มีผลิตภัณฑ์แบบที่ใช้ในร้านขายอยู่แล้ว บางอย่างก็หาซื้อเองไม่ได้ด้วย bleach powder หรือผงกัดสีผม มีทั้งแบบซองและกระปุก ถ้าตั้งใจจะกัดสีผมอีก ไม่ได้ใช้แค่ครั้งเดียว ก็ซื้อแบบกระปุกไปเลย ถูกกว่าในระยะยาว cream developer เอาไว้ใช้ผสมให้ทำปฏิกิริยากับผงกัดสีผม มีหลาย volume ให้เลือก ตั้งแต่ 10 ถึง 40 ยิ่งเลข volume สูง ก็แปลว่ากัดสีผมคุณกลายเป็นสีขาวทองเร็วขึ้นเท่านั้น แต่ก็คือแรงกว่าพวกที่ volume ต่ำๆ มีโอกาสทำผมเสียมากกว่า  ช่างทำผมส่วนใหญ่แนะนำให้ใช้ volume 10 - 20 ถึงจะรอนานหน่อยกว่าผมจะสีอ่อนลง แต่ก็ไม่เสี่ยงผมเสียเท่า volume สูงๆ ถ้าคุณผมเส้นเล็ก เปราะง่าย ให้ใช้ครีม developer แบบ volume 10 แต่ถ้าใครผมดำขลับเส้นใหญ่ๆ แข็งๆ คงต้องใช้ volume 30 - 40 แทน  ครีม developer volume 20 จะกลางๆ ปลอดภัยและเห็นผลสุด อ่อนโยนต่อเส้นผม เพราะงั้นถ้าไม่แน่ใจ ก็เลือกเบอร์นี้แหละ! toner เอาไว้เปลี่ยนผมที่กัดแล้วกลายเป็นสีเหลือง ให้กลายเป็นสีขาว toner มีหลายเฉดสีด้วยกัน เช่น ฟ้า เงิน และม่วง  เวลาเลือก toner ต้องคำนึงถึงสีผิวกับสีผมเป็นหลัก ถ้าผมออกมาเหลืองทองเกินไป ให้ใช้ toner สีตรงกันข้ามในวงล้อสี เช่น สีเทาออกฟ้าหรือม่วง (สีฟ้าหรือม่วงหม่นๆ)  บาง toner ต้องผสมกับ developer ก่อน แล้วค่อยเอามาใช้กับผม แต่บางตัวก็ผสมมาแล้วพร้อมใช้ ซึ่งใช้ดีทั้ง 2 แบบ ปกติ red gold corrector มักมาเป็นซองเล็กๆ ใช้ผสมกับน้ำยากัดสีผมเพื่อกำจัดโทนสีแดงหรือทองสนิม ไม่ได้จำเป็นต่อการฟอกสีผมให้ขาว แต่คนส่วนใหญ่นิยมใช้กัน  จริงๆ คุณต้องใช้ red gold corrector ไหม ขึ้นอยู่กับเส้นผมของคุณด้วย อย่างถ้าใครผมเข้มผมดำ หรือออกแดง ส้ม หรือชมพู ก็ควรใช้ red gold corrector ให้ยิ่งผมขาวชัดเจนกว่าเดิม ถ้ายังไม่ได้ผมสีทองหม่นๆ เตรียมโทนเป็นสีขาว ก็ต้องปลอดภัยไว้ก่อน โดยใช้ red gold corrector ด้วย ราคาก็ไม่แพงเลย มีตั้งแต่ไม่ถึงร้อยขึ้นไป ถ้าผมยาว ก็ต้องใช้ทั้งผงกัดสีผม developer และ red gold corrector 2 ซองขึ้นไป ถ้าไม่แน่ใจว่าต้องใช้เยอะแค่ไหน ก็ซื้อเกินดีกว่าซื้อขาด เพราะเก็บซองที่ยังไม่แกะไว้ใช้วันหลังได้ เช่น ตอนย้อมโคนผม เลือกผลิตภัณฑ์ที่ใช้กับผมที่กัดสีให้ขาว/เหลืองโดยเฉพาะ แชมพูกับครีมนวดพวกนี้จะสีออกม่วงเข้มหรือฟ้า/น้ำเงินอมม่วง  แชมพูสีม่วงเอาไว้ใช้กำจัดโทนสีเหลือง/ทองเหลืองที่ไม่ต้องการไปจากเส้นผม ถ้างบจำกัด อย่างน้อยก็ต้องซื้อแชมพู ซึ่งก็ใช้กำจัดสีทองเหลืองได้ดีมีประสิทธิภาพกว่าครีมนวดอยู่แล้ว นอกจากส่วนผสมสำหรับกัดสีผมแล้ว ที่ต้องใช้คือแปรงย้อมผม ชามพลาสติกสำหรับผสม ช้อนพลาสติก ถุงมือ กิ๊บพลาสติก ผ้าเช็ดหัว/ผ้าเช็ดตัว และแรปพลาสติกใส หรือหมวกอาบน้ำ  ห้ามใช้อะไรที่เป็นโลหะ เพราะส่งผลเสียต่อการกัดสีผม ใช้ผ้าขนหนูเก่าก็ได้ เอาแบบที่เลอะได้ไม่เป็นไร
ทดสอบอาการแพ้เบื้องต้น. เตรียมตัว. เทผงกัดสีผมลงในชามผสม. ผสม developing cream ลงในผงกัดสี. เติม red gold corrector ลงในส่วนผสม. ลงส่วนผสมบนผมที่ยังไม่ได้สระ. เช็คว่ากัดสีผมทั่วถึงแล้ว. เอาแรปพลาสติกใสห่อผม. หมั่นเช็คสีผมเป็นระยะ. อย่ากัดสีผมนานเกิน 50 นาที. ล้างน้ำยา. อ่อนโยนกับผมตัวเองมากๆ. อย่าสระผมบ่อยเกินไป. เลือกผลิตภัณฑ์ให้เหมาะสม. บำรุงผมล้ำลึกอาทิตย์ละ 1 ครั้งขึ้นไป. ใช้ toner ประจำ. ตรวจสุขภาพผมก่อนกัดสี. อย่าใช้สารเคมีกับเส้นผม. หมักผมด้วยน้ำมันมะพร้าวอย่างน้อย 3 ชั่วโมงก่อนกัดสีผม. ใช้แชมพูกับครีมนวดสูตรอ่อนโยนที่มีมอยส์เจอไรเซอร์. เลือกผลิตภัณฑ์จัดแต่งทรงผมให้ดีๆ. อย่าแต่งทรงโดยใช้ความร้อน. อย่าให้โคนผมยาวดำเกินไป. ผสมน้ำยากัดสีผม. ลงน้ำยาที่โคนผมที่แห้งสนิทและยังไม่ได้สระ. เช็คสีผมเป็นระยะ. สระผมกำจัดน้ำยากัดสี. ลง toner ที่ผม. ล้าง toner จากผม. อย่าเพิ่งช็อคถ้าน้ำยากัดสีผมหมดกะทันหันก่อนจะใช้ครบทั้งหัว. กำจัดด่างดวงจากเสื้อผ้าที่ถูกกัดสี. ใจเย็น. กัดสีผมที่เข้มขึ้นมาเป็นแถบๆ. เตรียมตัว toning. ผสม toner. ลง toner บนผมที่เปียกชื้น. เช็คว่าลง toner ทั่วถึงแล้ว. ใช้แรปพลาสติกห่อผม หรือใส่หมวกอาบน้ำก็ได้. เช็คสีผมทุก 10 นาที. ล้าง toner ออก. สำรวจสภาพผม. ไปตามเคาน์เตอร์แบรนด์หรือร้านที่เน้นขายผลิตภัณฑ์เสริมความงาม. ซื้อผงกัดสีผม. ซื้อครีม developer. ซื้อ toner. ซื้อ red gold corrector (ไม่จำเป็น). เตรียมผงกัดสีผมให้พอ. ซื้อแชมพูกับครีมนวดสำหรับ toning. ซื้ออุปกรณ์ย้อมผม.
https://www.wikihow.com/Get-White-Hair https://www.wikihow.com/Get-White-Hair https://www.wikihow.com/Get-White-Hair https://www.wikihow.com/Get-White-Hair https://www.wikihow.com/Get-White-Hair https://www.wikihow.com/Get-White-Hair https://www.wikihow.com/Get-White-Hair
Bleaching Your Hair Caring for Your White Hair Building Healthy Hair Bleaching Your Roots Dealing with Mishaps Toning Your Hair Gathering Your Materials